حكايتنا احنا الاتنين

حكايتنا احنا الاثنين

 كلماتها 

انا احبك وافضل احبك .. وانت عذابى ودمع العين

تخاصمنى وتنكر حبك .. طيب .. حبى اوديه فين

موش بس حكاية قلبك .. حكايتنا احنا الإثنين ..

يا مسهر دمع عيونى .. وحارمنى ضى عينيك

الاقيك للسهد بايعنى .. والاقينى ببكى عليك

من الغلب اغضب من حبك .. وبقلبى بحن إليك

موش بس حكاية قلبك .. حكايتنا احنا الإثنين ..

الناس بيقولو حبيبى .. خيبت ضنونهم ليه

امال لو كنت عدوى .. يا حبيبى حـ تعمل ايه

ولا مره تقول فين هو .. ولا قلت اطل عليه

موش بس حكاية قلبك .. حكايتنا احنا الإثنين ..

كدا برضو تروح ولا تسأل .. وتفوتنى حيران فيك

من ايه واخذ على خاطرك .. وبأيه اقدر ارضيك

اذا كنت نسيت ايامى .. موش حـ انسى جمال لياليك

موش بس حكاية قلبك .. حكايتنا احنا الإثنين ..

انا احبك وافضل احبك .. وانت عذابى ودمع العين

تخاصمنى وتنكر حبك .. طيب .. حبى اوديه فين

موش بس حكاية قلبك .. حكايتنا احنا الإثنين ..

تصنيف:اغانى ليلى مراد
تصنيف:اغانى باللغه المصريه
تصنيف:كلمات اغانى